Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 536

2. Számítástechnikai költségek sorban mindazon rendszeres és egyszeri költségeket kell összesíteni, amelyek az informatikai rendszerek működtetése, a informatikai szolgáltatások nyújtása céljából az év folyamán merültek fel. A 21. Lízing és bérleti díjak sorban kell összesíteni az informatikai rendszerekre és szolgáltatásokra költségből finanszírozott eszközök, szellemi termékek beszerzésére fordított lízing és bérleti díjak összegét, és a felsorolás alapján kell részletezni. A 22. Amortizáció sorban kell összesíteni a a számítástechnikai eszközök, szoftverek, szellemi termékek amortizációját. A 22.1. Hardver és egyéb számítástechnikai eszközök amortizációja sorban a hardver, hálózat és egyéb számítástechnikai eszközök amortizációjának, a 22.3. Szoftverek amortizációja sorban a szoftverek, alkalmazandó rendszerek, felsorolt programok, szellemi termékek amortizációjának összegét kell beírni. A 23. Működési költség sorban az informatikai rendszerek működtetése, a informatikai szolgáltatások nyújtása céljából felmerült költségek kell összesíteni, amelyek a részletezés szerint kell kimutatni. A 23.1. Üzemeltetési költség sorban a hitelintézeti informatikai rendszerek működtetése, üzemeltetése, fenntartása céljából felmerült saját anyag, bér-, személyi és egyéb költségek, a 23.2. Külső szolgáltatások sorban a követés, karbantartás, support, üzemeltetés során felmerült külső cégeknek kifizetett díjak, a 23.3. Egyéb költségek sorban a felmerült egyéb, az előzőekbe nem tartozó költségek összegét kell beírni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes